จับตา KBANK เปิดบ่ายดีดบวก! รับแผนซื้อหุ้นคืน 4.6 พันลบ.-แจกปันผล 4.50 บ.
จับตา KBANK เปิดบ่ายดีดบวก! รับแผนซื้อหุ้นคืน 4.6 พันลบ.-แจกปันผล 4.50 บ.
จับตา KBANK เปิดบ่ายดีดบวก! รับแผนซื้อหุ้นคืน 4.6 พันลบ.-แจกปันผล 4.50 บ.
30 ม.ค. 2563

ธนาคารกสิกรไทย จำกัด (มหาชน) หรือ KBANK แจ้งว่าที่ประชุมคณะกรรมการเมื่อวันนี้ (30 ม.ค.) อนุมัติโครงการซื้อหุ้นคืนเพื่อบริหารทางการเงิน (Treasury Stocks) ภายในวงเงินสูงสุดไม่เกิน 4.6 พันล้านบาท เพื่อซื้อหุ้นคืนจากตลาดหลักทรัพย์แห่งประเทศไทย (ตลท.) จำนวนไม่เกิน 23,932,601 ล้านหุ้น หรือคิดเป็นจำนวนไม่เกินร้อยละ 1 ของหุ้นที่จำหน่ายได้แล้วทั้งหมด กำหนดระยะเวลาซื้อหุ้นคืนตั้งแต่วันที่ 14 – 27 ก.พ.2563
รวมทั้งอนุมัติจ่ายเงินปันผลจากกำไรสะสม เป็นเงินสด 4.50 บาทต่อหุ้น ทั้งนี้เนื่องจากธนาคารได้จ่ายปันผลระหว่างการไปแล้วเมื่อวันที่ 26 ก.ย.2562 ในอัตราหุ้นละ 0.50 บาท จึงส่งผลให้ในงวดปี 2563 ธนาคารจ่ายเงินปันผลให้แก่ผู้ถือหุ้นสามัญรวม 5 บาทต่อหุ้น โดยกำหนดรายชื่อผู้ถือหุ้นที่มีสิทธิได้รับเงินปันผลในวันที่ 10 เม.ย.2563 และกำหนดขึ้นเครื่องหมาย XD ในวันที่ 9 เม.ย.2563 กำหนดจ่ายเงินปันผลให้แก่ผู้ถือหุ้นในวันที่ 30 เม.ย.2563
อนึ่ง ราคาหุ้น KBANK ปิดตลาดภาคเช้าอยู่ที่ระดับ 132.50 บาท ลบ 1 บาท หรือ 0.75% สูงสุดที่ 134 บาท ต่ำสุดที่ 131 บาท ด้วยมูลค่าซื้อขาย 862.56 ล้านบาท ดังนั้นจึงน่าจับตามองว่าในช่วงเปิดตลาดภาคบ่าย ราคาหุ้น KBANK จะสามารถปรับตัวขึ้นตอบรับปัจจัยบวกดังกล่าวได้หรือไม่